**Харолд 211125**

**Жағдаймыз жаман болғанда, Құдайға сенім арту**

***«Өз ақыл-санаңа сүйеніп жүрме, Сенім арт шын жүректен Жаратқан Иеңе. Бар жағдайда да мойында Тәңір Иеңді, Сонда Ол тура жолмен жетелер сені.» (Нақыл сөздер 3:5-6).***

Мынандай жағдайды елестетіп көріңізші: сіз Құдайдан күйеуіңіздің жоғары қызметке ие болуын сұрадыңыз, сөйтіп, үшінші сұхбаттан кейін оны жұмысқа алатын сияқты болып көрінді. Сосын, соңғы минутта, әлдеқайда азырақ жалақыға келіскен басқа бір адам пайда болады, сөйтіп, сіздің күйіеуіңіздің орнына сол адамды жұмысқа алады. Ал сіздің күйеуіңізге телефон арқылы сыпайы түрде: «Рахмет, бірақ сізді жұмысқа алмаймыз» деген сөздер айтады.

Немес, сіз балалы болғыңыз келеді. Баяғыда құрбыңыздың құрсағын ашып, оған ұл сыйлаған Құдай әлі де тірі, және Ол сәби қалайтын жас келіншектің жүрегінің зарын естіп тұрғанына сенесіз. Сіз күйеуіңізбен бірге дәрігерден дәрігерге барып, ем іздеп, үміттеніп, мінажат етіп, жоспарлайсыз. Бірақ бәрібір одан ештеңе шықпайды.

Сіздің қалағаныңыз, мінажат еткеніңіз әрқашан да орындала бермейді. Сондай кезде, сіз не істейсіз? Жұмыс орныңызды өзгертесіз бе? Құдайдан бет бұрып, Одан бас тартасыз ба?

Енді, егер сіз келесі екі минут ішінде сізге барлық жауаптарды беретін бірнеше сізді тыныштандыратын клише сөздерді ойлап табуымды күтсеңіз, оны ұмытыңыз. Мен өмір бойы кейбір нәрселерді түсінуге тырыстым, сөйтіп, мен кейбір қорытындыларға келдім. Қандай деп сұрайтын шығарсыз. Келесі мына әрекеттерді орындап көріңіз:

Құдайдың Өз саусақтарын қағып, бәрін сіздің қалауыңызша жасамайынша, жылап, Одан бас тартып кетпейсіз, кем дегенде, егер сіз ақылды адам болсаңыз. Мен Құдайға мінажат етіп, Оны мадақтап, Оған қызмет етуімнің себебі - Ол менің Тәңір Ием, Құдіретті Құдай болғандықтан, Онымен деген қарым-қатынастан мен не алатыным үшін емес. Бұл Сүлеймен айтқан сенім қарым-қатынасы, ол кейде логикаға қайшы болып көрінуі мүмкін. Сүлеймен былай деп жазды: «Өз ақыл-санаңа сүйеніп жүрме, Сенім арт шын жүректен Жаратқан Иеңе. Бар жағдайда да мойында Тәңір Иеңді, Сонда Ол тура жолмен жетелер сені.» (Нақыл сөздер 3:5-6). Мұның бәрі, кез келген жағдайдың нәтижесі қандай болса да, Оған сенім арту - өмірдегі ең тегіс, тура жолмен жетелейді.